సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'డా.చక్రవర్తి' ఆడియో విడుదల!
రిషి, సోనియా మాన్‌, గిరీష్‌, లీనా, వంశీ ప్ర‌ధాన పాత్రల్లో శ్రీ వెంక‌టేశ్వ‌ర మూవీస్ బ్యాన‌ర్‌పై శేఖర్ సూరి ద‌ర్శ‌క‌త్వంలో..
| Updated:
Jul 11, 2016, 12:59PM IST
రిషి, సోనియా మాన్‌, గిరీష్‌, లీనా, వంశీ ప్ర‌ధాన పాత్రల్లో శ్రీ వెంక‌టేశ్వ‌ర మూవీస్ బ్యాన‌ర్‌పై శేఖర్ సూరి ద‌ర్శ‌క‌త్వంలో రూపొందుతోన్న చిత్రం 'డా.చ‌క్ర‌వ‌ర్తి'. ఎ.వెంక‌టేశ్వ‌ర్లు, ర‌త్న‌మాల రెడ్డి, శేఖ‌ర్ సూరి నిర్మాతలు. విజయ్ కురాకుల సంగీతం అందించిన ఈ సినిమా ఆడియో ఆవిష్కరణ కార్యక్రమం ఆదివారం హైదరాబాద్‌లో జరిగింది. హీరో శ్రీకాంత్ ఆడియో సీడీల‌ను ఆవిష్క‌రించి తొలి సీడీని క‌ల్వ‌కుంట్ల తేజేశ్వ‌ర్‌రావుకు అందించారు. ఈ సంద‌ర్భంగా.. ద‌ర్శ‌కుడు శేఖ‌ర్ సూరి మాట్లాడుతూ.. ''ప్రొడ్యూసర్ గారి కారణంగానే నేను డైరెక్టర్ అయ్యాను. ఈ సినిమాకు ఆయన మంచి సపోర్ట్ అందించారు. త్రిల్లర్ కాన్సెప్ట్‌తో వస్తోన్న ఈ సినిమాలో మళయాళంలో 8 అవార్డులు గెలుచుకున్న లీనాగారు ఓ పాత్రలో కనిపిస్తారు. నటీనటులంతా చక్కగా ప్రోత్సహించారు. విజయ్ మంచి మ్యూజిక్ అందించారు. ఈ చిత్రాన్ని మొదటగా తెలుగులో విడుదల చేసి ఆ తర్వాత తమిళం, హిందీలలో కూడా విడుదల చేయడానికి ప్లాన్ చేస్తున్నాం'' అని చెప్పారు. నిర్మాత వెంకటేశ్వరులు మాట్లాడుతూ.. ''శేఖర్ గారికి ఉన్న కమిట్మెంట్‌తో అనుకున్న బడ్జెట్‌లో ఈ చిత్రాన్ని చేయగలిగాం. శేఖర్ గారితో మరో సినిమా కూడా చేయాలనుకుంటున్నాం. అదే లయన్ సఫారి. 'డా.చక్రవర్తి' చిత్రాన్ని ఆగస్ట్‌లో విడుదల చేసి అదే నెలలో లయన్ సఫారి చిత్రాన్ని ప్రారంభించాలనుకుంటున్నాం'' అని చెప్పారు.